Messi va Ronaldu Yevropa ramziy terma jamoasida

Sport tadqiqotlari markazi – CIES Football Observatory Yevropadagi kuchli beshlik chempionatlarining 2016/17 yilgi mavsumi uchun ramziy terma jamoasini tuzdi.
CIES Football Observatory’ning ramziy terma jamoasida har bir amplua uchun bittadan futbolchi bo‘lib, unga mavsumda kamida 2000 daqiqani maydonda o‘tkazgan futbolchilar kiritilgan.
Bu tarkibda «Bavariya»dan 4 nafar futbolchi bor.
Mavsum terma jamoasi: Manuel Noyyer («Bavariya»), Aleks Sandro («Yuventus»), Matts Hummels, Xavi Martines (har ikkisi – «Bavariya»), Bruno Peres («Roma»), Tiago Alkantara («Bavariya»), Pol Pogba («Manchester Yunayted»), Nabi Keyta («RB Leyptsig»), Krishtianu Ronaldu («Real»), Dris Mertens («Napoli»), Lionel Messi («Barselona»).